**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 15157/7801/\_\_\_\_\_.2017

**PROIECT DECIZIA ETAPEI DE ÎNCADRARE**

**Nr. \_\_\_\_\_ din \_\_\_\_\_.2017**

Ca urmare a solicitării de emitere a acordului de mediu adresate de **NAE ION GELU**, cu domiciliul în comuna Potlogi, satul Potlogi, str. Trandafirilor, nr. 11, județul Dâmbovița, înregistrată la APM Dâmbovița cu nr. 15157 din 07.11.2016, în baza Hotărârii Guvernului nr. **445/2009** privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de **05.01.2017**, că proiectul **”*Amplasare stație mobilă distribuție carburanți și SKID GPL, împrejmuire, utilități și semnalistică”***, propus a fi amplasat în comuna Potlogi, satul Potlogi, str. Trandafirilor, nr. 11A, județul Dâmbovița, ***nu se supune evaluării impactului asupra mediului și nu se supune evaluării adecvate.***

**Justificarea prezentei decizii**

1. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

a) proiectul se încadrează în prevederile H.G. nr. 445/2009*, Anexa nr. 2, pct. 6, lit. c – ”instalaţii de depozitare a produselor petroliere, petrochimice şi chimice, altele decât cele prevăzute în anexa nr.1” și pct. 10, lit. b – ”proiecte de dezvoltare urbană, inclusiv construcția centrelor comerciale și a parcărilor auto”*

b) s-au realizat verificarea amplasamentului, completarea şi analiza listei de control pentru etapa de încadrare, consultarea membrilor CAT în şedinţa din data de 05.01.2017 la sediul APM Dâmboviţa;

c) activitatea va avea un impact redus asupra factorilor de mediu sol, subsol, vegetație și faună prin măsurile prevăzute prin proiect;

d) nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

***1. Caracteristicile proiectului***

*a) mărimea proiectului:*

Prin acest proiect se propune construire unei stații de carburanți, respectând cerințele obligatorii potrivit normelor si legilor în vigoare si va cuprinde:

* *PAVILION COMERCIAL 6,20 x 4,50 = 27.28 mp*;
* *CONTAINER DISTRIBUTIE CARBURANTI 12,00 x 3,00 = 36,00 mp*;
* *INSTALATIE MONOBLOC DE TIP SKID V=5000 litri;*
* *TERASA, TROTUARE*;
* *ELEMENTE DE SEMNALISTICA SI RECLAMA*;
* *SEPARATOR HIDROCARBURI;*
* *TOTEM AFISARE PRETURI;*
* *UTILITATI SI BRANSAMENTE;*
* *GARD ÎMPREJMUITOR;*
* *PLATFORMA EUROPUBELE DESEURI;*
* *PICHET PSI;*
* *ZONA VERDE CU PLANTATII*;
* *PLATFORMA CIRCULATIE AUTO ŞI PIETONAL;*
* *PARCARE AUTO CLIENTI.*

Elementele caracteristice si bilanțul teritorial al investiției este următorul:

* *Suprafața totala = 1059.00 mp*
* *Aria construita Ac = 27.28 mp*
* *Aria container mobil = 36.00 mp*
* *Aria platformei carosabile = 417.25 mp*
* *Aria platformei pietonale = 53.52 mp*
* *Aria parcaje auto = 25.00 mp*
* *Aria zonei verzi = 405.00 mp*
* *Regim de înălțime = parter (P)*

**PAVILIONUL COMERCIAL** – este o construcție ușoara transportabila, formata din doua module cuplate, fără subsol, cu dimensiunile de in plan, de 6,20 x 4,40 m, cu o înălțime la atic de 3,00 m. Pavilionul comercial va avea spațiu de vânzare, grup sanitar, birou, tablou electric. Structura de rezistenta este realizata din cadre metalice (stâlpi si ferme). Închiderea laterala se va realiza din panouri de tabla tip „sandwich” cu termoizolație din vata minerala. Închiderea la nivelul acoperișului va fi constituita din panouri de tabla cutata zincata, termoizolata cu vata minerala. Compartimentarea interioara a pavilionului comercial s-a făcut ținând cont de standardul specific al stațiilor de distribuție carburanți. Pereții despărțitori sunt pereți ușori din gips-carton. Clădirea este dotata cu instalație sanitara, electrica si termoventilație.

**CONTAINER DISTRIBUTIE CARBURANTI** – este o construcție metalica ușoara alcătuita din structura metalica cu închidere din panouri “sandwich” in grosime de 4 cm, cu pardoseala din tabla vopsita.

Containerul are dimensiunile, in plan, de 12,00 x 3,00m si are in componenta trei compartimente:

* **Compartiment distribuitor** alcătuit din: Tablou electric de distribuție; Prize si corpuri de iluminat in construcție antiex; Sistem detecție gaze si incendii; Sistem automat de stingere a incendiilor; Consola pentru monitorizare stoc, temperatura, densitate combustibili; Pompa multiprodus (MPD) cu un debit de 40 l/min si sistem de recuperare vapori.
* **Compartiment rezervor** alcătuit din: Rezervor cu pereți dubli, bicompartimentat (10 mc benzina + 20 mc motorina), vopsit la interior si exterior, cu instalație tehnologica de la capacele rezervorului către pompa; Sonde magnetostrictive pentru măsurarea electronica a nivelului de combustibil precum si a temperaturii si densității.
* **Compartiment transvazare** alcătuit din: Prize si corpuri de iluminat in construcție antiex; Cuple rapide si robinete de închidere pentru descărcare combustibil din autocisterna in rezervor; Buton STOP pentru oprire de urgenta; Pompa de transvazare.

**REZERVORUL DE DEPOZITARE PRODUSE PETROLIERE** –estebicompartimentat, montat în interiorul containerului. Fiecare compartiment de rezervor este prevăzut cu un cămin de vizitare. Capacele căminelor sunt etanșe, antiscântei, cu o deschidere libera de 1000x1000 mm. Capacitatea totala de depozitare a produselor petroliere este de 30 m3. Izolația rezervorului se executa în conformitate cu prevederile **STAS 7335/86**, de tipul foarte întărita. Rezervorul este prevăzut cu un aparat tip DL 4000 (senzor de presiune) legat permanent cu spațiul dintre cele doua mantale, care are rolul de a semnaliza apariția unei fisuri la una dintre mantale ca urmare a coroziuni sau alte cauze accidentale. Destinația compartimentelor rezervorului este următoarea:

* un compartiment de 10 m3 - benzina;
* un compartiment de 20 m3 - motorina;

**BLOCUL DE AERISIRE** – cuprinde gurile de aerisire de la rezervor. Compartimentele de depozitare produse petroliere sunt prevăzute cu conducte de aerisire dotate la partea superioara cu valva de respirare si dispozitiv de oprire a flăcărilor (reducție, mufa, corp opritor de flăcări cu pietriș, mărgăritar). In spatele gurii de descărcare se afla blocul gurilor de aerisire ale rezervoarelor. Coloanele de aerisire ale rezervoarelor au o înălțime de 4 m deasupra terenului amenajat din zona si sunt separate pe cele doua categorii de carburant existente. Coloana de aerisire pentru benzine este dotata la partea superioara cu supapa de respirație si opritor de flăcări, iar coloana de aerisire pentru motorine este dotata cu opritor de flăcări. Zona blocului de aerisire este încadrata in categoria „A” pericol de incendiu. Dispozitivele de oprire a flăcărilor la o înălțime de minim 4,00 m de la teren si la cel puțin 3,00 m de la limita stației.

**INSTALATIE MONOBLOC DE TIP SKID** – SKID-ul este o instalație monobloc, montata pe un cadru metalic, care se poziționează, pe o fundație din beton armat cu dimensiuni in plan 6,20 m x 1,50 m.

Fixarea skid-ului pe fundația de beton se face cu șuruburi tip conexpand. Fundația va avea inaltimea de 0,25m fata de cota carosabilului din zona de amplasare.

Instalația are in componenta sa următoarele utilaje si echipamente:

* un recipient de stocare G.P.L., cilindric, orizontal, suprateran, cu capacitate de maximum 5.000 l volum apa, echipat cu racorduri, aparatura de indicare, măsura si control, robinete si armaturi de siguranța;
* o pompa centrifuga antrenata de un motor electric in construcție antiEx, pentru vehicularea G.P.L. in faza lichida, de la recipient spre pompa de distribuție G.P.L. la autovehicule;
* o pompa de distribuție G.P.L. la autovehicule echipata cu furtun flexibil, pistol de alimentare, ventile, armaturi, aparatura de indicare si control si afișaj electronic,
* trasee de conducte si armaturile aferente pentru faza lichida, respectiv gazoasa;
* ventil acționat de la distanta pneumatic alimentat cu aer de la un compresor pentru izolarea traseului de faza lichida in caz de incident;
* buton de emergenta prin a cărui acționare se închide ventilul pneumatic si se scoate tensiune de la pompa;

**SEPARATOR DE HIDROCARBURI** – deversarea apelor pluviale contaminate în bazinul de retentive al apelor pluviale se va face numai după trecerea acestora prin separatorul de hidrocarburi, având următoarele caracteristici constructive:

* debit nominal – 6l/s;
* grad de epurare - II (mai mic de 20mg/l);
* volumul decantorului – 3,0 m3.

Separatorul de hidrocarburi colectează apele posibil impurificate cu produse petroliere, ape provenite din zona platformei de descărcare a cisternei si a căminului de descărcare si zona pompei de distribuție carburanți.

**PLATFORMA EUROPUBELE DESEURI** –este poziționata in spatele pavilionului comercial si găzduiește trei europubele, de 240l/buc, in care se colectează deșeurile menajere, formate din ambalajele produselor care se comercializează în cadrul stației (ambalaje hârtie, carton sau mase plastice).

**BAZIN RETENTIE APE PLUVIALE** – Bazinul de retenție ape pluviale este o construcție subterana din beton armat, cu o capacitate utila de 30 mc, care colectează toate apele pluviale (de pe containerul distribuție carburanți, de pe acoperișul pavilionului comercial), ape pluviale convenţional curate, preluate de rigole si guri de scurgere cu sifon şi depozit. Bazinul de retenție are in dotare o pompa submersibila cu un senzor de nivel, conectate la un circuit de hidranți de gradina (aspersoare) ce va asigura evacuarea apelor prin udarea spatiilor verzi din incinta proprietății.

**BAZIN VIDANJABIL** - Bazinul de vidanjare a apelor uzate menajere este o construcție subterana din beton armat, cu un volum util Vutil = 10 mc, menit sa colecteze apele uzate menajere de la grupurile sanitare ale pavilionului comercial. Acesta este poziționat in pastila verde de la intrare, astfel încât sa se facă destul de facil accesul autovidanjei.

**PICHET PSI** – este destinat pentru protejarea accesoriilor folosite in timpul stingerii incendiilor in exteriorul clădirilor si este o construcție metalica, din tabla de otel OL 37 STAS 92\624 – 80, laminata la rece si decapata, îmbinata prin sudura in mediu protejat.

Pichetul P.S.I. va avea următoarele dimensiuni: H = 1800 mm; h = 1730 mm; L = 725 mm; l = 400 mm; Cupola (învelitoarea) : 840 x 540 mm. Greutatea = 40 kg.

Pichetul PSI va fi echipat cu: rola furtun tip C – 20 m + racorduri, țeava refulare aluminiu, tip C + record, ranga PSI, găleata 10 litri, stingătoare portabile, cange – 2 buc, suporți cange, lopata, cazma, cheie ABC, cheie hidrant, topor-târnăcop, lădița de nisip (aflata la baza pichetului).

**ZONA VERDE CU PLANTATII** – este acoperita 38% din suprafața totala a stației (405,00 mp), fiind plantata cu gazon si arbuști.

**PLATFORMA CIRCULATIE AUTO** – sistemul rutier pentru platformele carosabile si parcaje, are structura din beton slab armat, acoperit cu pavele carosabile autoblocante de 8 cm, pe strat de nisip pilonat de 4 cm grosime, cu excepția platformei de staționare a cisternei la descărcare, care are structura din beton rutier “fata-văzuta”, cu suprafața tratata cu nisip cuarțos, atât pentru impermeabilizare, cat si pentru creșterea rezistentei la gelivitate. Partea carosabila este încadrata cu borduri prefabricate cu muchie teșita de 20 x 25 cm, așezate aparent la 15 cm, pe fundație din beton de ciment.

Pentru platformele pietonale (trotuare, terasa) se va folosi un sistem format din strat de forma, nisip pentru rupere capilaritate (5 cm), beton C12/15 (10 cm), nisip pilonat (4 cm) si pavele autoblocante necarosabile (h=6 cm).

**TOTEM AFISARE (PRETURI)** – Totemul este un element de semnalistica, caracteristic stațiilor de distribuție a carburanților, fiind înalt de 5,50 m, iluminat si montat pe o fundație din beton armat. Pe totem sunt afișate preturile carburanților si serviciile prestate in cadrul stației. Totemul are o structura metalica formata din doi stâlpi metalici in secțiune închisa.

**STALPI ILUMINAT INCINTA** – sunt amplasați in incinta stației, funcție de necesitați.

**BOXA DE GUNOI** –Boxa de gunoi este o construcție având structura metalica si împrejmuire cu panouri din lemn, in interiorul cărei se găsesc 3 europubele de 240l/buc.

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane); emisiile de COV rezultate din depozitarea carburanților se reduc prin intermediul instalațiilor de recuperare a vaporilor;

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus; se vor respecta specificaţiile din fişele de securitate pentru depozitare, utilizare;

***2. Localizarea proiectelor***

*2.1. utilizarea existentă a terenului*: terenul pe care se realizează construcţia se află în intravilanul comunei Potlogi, proprietatea solicitantului, categoria de folosinţă a terenului: arabil.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial*:**

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

*Condiţiile de realizare a proiectului:*

**Pentru organizarea de şantier:**

* organizarea de şantier se va face în zona în care se desfășoară lucrările;
* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele folosite la construcţii vor avea inspecţia tehnică efectuată prin Staţii de Inspecţie Tehnică autorizate ;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului;

**Protecţia apelor**

**a) În perioada de construcţie**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se va utiliza toaleta ecologică;

**b) În perioada de funcţionare**

- pentru colectarea apelor igienico-sanitare s-a prevăzut o cabină ecologică;

- apele potențial poluate din zona pompelor şi a gurilor de descărcare se vor evacua într-un separator de hidrocarburi și ulterior într-un bazin vidanjabil;

- asigurarea etanșeității instalațiilor, prin controale periodice și remedierea operativă a defecțiunilor;

- indicatorii de calitate ai apelor se vor încadra în limitele prevăzute prin Normativul NTPA - 002/2002, din H.G. nr. 188/2002, modificată şi completată prin H.G.R. nr. 352/2005;

**Protecţia aerului**

**a) În perioada de construcţie**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;

**-** materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;

**-** emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică.

**-** concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;

**-** în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**b) În perioada de funcţionare**

* se va asigura buna funcţionare a instalațiilor de recuperare vaporilor de COV;
* titularul are obligaţia ca la doi ani să realizeze cu firme autorizate inspecţia tehnică în exploatare a instalaţiilor, echipamentelor şi dispozitivelor utilizate pentru executarea operaţiunilor de depozitare, încărcare descărcare şi distribuţie a benzinei;
* emisiile totale anuale de compuși organici volatili rezultați în cursul operaţiunii de încărcare a benzinei în instalaţiile de depozitare nu vor depăși valoarea de referinţă de 0,01% (în greutate) din cantitatea totală anuală de benzină tranzitată, conform prevederilor H.G.R. nr. 568/2001, art. 6, alin. 1, republicată, modificată și completată cu H.G.R. nr. 958/2012;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele STAS 10009/1988 – Acustica Urbană **-** limite admisibile ale nivelului de zgomot, STAS 6156/1986 **-** Protecţia împotriva zgomotului in construcţii civile si social **-** culturale şi O.M. nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23:00**-**7:00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

1. **În perioada de construcţie**

* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* vor fi evitate lucrările care pot duce la degradări ale reţelelor supraterane sau subterane existente in zonă;

**-** se vor amenaja spaţii amenajate corespunzător pentru depozitarea materialelor de construcţie şi pentru depozitarea temporară a deşeurilor generate;

**-** se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

- amenajarea de spaţii pentru stocarea temporară a deşeurilor generate din activitate;

- asigurarea bunei funcţionări a sistemelor de detecţie în caz de scurgeri accidentale;

***Modul de gospodărire a deşeurilor***

**a) În perioada de construcţie**

**-** deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

**-** deşeurile menajere se vor colecta în europubelă şi se vor preda către firme specializate;

**b) În perioada de funcţionare**

**-** preluarea ritmică a deşeurilor rezultate pe amplasament, evitarea depozitării necontrolate a acestora;

**-** conform HG nr. 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**-** deșeurile generate vor fi eliminate sau valorificate numai prin operatori autorizați pe bază de contract;

**-** este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

***Atât în perioada de construire cât și în cea de funcționare titularul are obligația respectării prevederilor Ordonanţei de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006 cu modificările şi completările ulterioare, precum și ale O.U.G. nr. 68/2016 pentru modificarea și completarea Legii nr. 211/2011, privind regimul deșeurilor****.*

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizări proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

- la încetarea activităţii se vor demonta instalaţiile existente şi se va readuce amplasamentul la starea inițială în vederea utilizării ulterioare a acestuia;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/eliminarea deşeurilor;

- respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

**În perioada de funcţionare:**

* monitorizarea cantităţilor benzină și motorină, livrate şi a instalaţiilor de control al etanşeităţii instalaţiilor de distribuţie, vehiculare lichide;
* monitorizarea cantităţilor de deşeuri generate din activitate, valorificate şi eliminate;
* periodic se va face evaluarea emisiilor de COV în vederea verificării încadrării în limitele impuse de legislația în vigoare;

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Prezenta decizie este valabilă pe toată perioada de aplicare a proiectului.***

***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

***La finalizarea lucrărilor titularul are obligaţia obţinerii autorizaţiei de mediu.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

Maria MORCOAȘE Întocmit,

consilier Florian **STĂNCESCU**